คาดสัปดาห์หน้าบาทกรอบ28.95-29.20
ศูนย์กสิกรฯ คาดกรอบบาทสัปดาห์หน้า 28.95-29.20 จับตากระแสเคลื่อนย้ายเงินทุน
13 เม.ย. 2556

ศูนย์กสิกรฯ คาดกรอบบาทสัปดาห์หน้า 28.95-29.20 จับตากระแสเคลื่อนย้ายเงินทุน
ศูนย์วิจัยกสิกรไทย ประเมินแนวโน้มค่าเงินบาทในสัปดาห์หน้า(15-19 เม.ย.) โดยคาดว่าเงินบาทอาจเคลื่อนไหวในกรอบ 28.95-29.20 บาท/ดอลลาร์ฯ โดยคงต้องจับตากระแสการเคลื่อนย้ายเงินทุนระหว่างประเทศ สถานการณ์หนี้ในยูโรโซน ขณะที่ตัวเลขเศรษฐกิจสหรัฐฯ ที่สำคัญ ได้แก่ ดัชนีตลาดที่อยู่อาศัย, ผลสำรวจภาวะธุรกิจของเฟดสาขานิวยอร์ก, ผลสำรวจแนวโน้มธุรกิจของเฟดสาขาฟิลาเดลเฟียในเดือนเม.ย., ดัชนีราคาผู้บริโภค, ดัชนีชี้นำเศรษฐกิจ, การผลิตภาคอุตสาหกรรม, การเริ่มสร้างบ้านและการอนุญาตก่อสร้างในเดือนมี.ค., เงินทุนไหลเข้าสุทธิในเดือนก.พ., รายงานสรุปภาวะเศรษฐกิจของเฟด และจำนวนผู้ขอรับสวัสดิการว่างงานรายสัปดาห์ 
อนึ่ง นักลงทุนอาจจับตาข้อมูลเศรษฐกิจจีน เช่น จีดีพีไตรมาส 1/56 และยอดค้าปลีกเดือนมี.ค. รวมทั้งติดตามการประมาณการเศรษฐกิจชุดใหม่ของกองทุนการเงินระหว่างประเทศ(IMF) และการประชุมกลุ่ม G-20 ช่วงปลายสัปดาห์